KIRJALLINEN KYSYMYS E-1441/99 esittäjä(t): Camilo Nogueira Román (Verts/ALE) komissiolle. Tuki Galician (Espanja) maitotiloille perhetiloille maksettavien tukien puitteissa.



Virallinen lehti nro 170 E , 20/06/2000 s. 0016 - 0017



KIRJALLINEN KYSYMYS E-1441/99 esittäjä(t): Camilo Nogueira Román (Verts/ALE) komissiolle (1. syyskuuta 1999) Aihe: Tuki Galician (Espanja) maitotiloille perhetiloille maksettavien tukien puitteissa Galician maatalous on viime vuosikymmeninä alkanut erikoistua maitotiloihin. Tätä kehitystä on kuitenkin haitannut suhteettoman suurten maitokiintiöiden asettaminen, mikä suoranaisesti estää maatalouden uudistumisen niin kuin on jo tapahtunut Euroopan unionin keskusvaltioissa. Tätä ongelmaa pahentaa erityisesti vielä Galician maatalouden eriarvoinen kohtelu Euroopan yhteisön tukien suhteen. Vuonna 1998 Galician maatalous, joka työllistää 18,5 % Espanjan maatalousalan työntekijöistä, sai vain 1,2 % 852 903 miljoonasta pesetasta EMOTR-takuuosaston Espanjan maataloudelle osoitetuista varoista. Tällainen järjestelmä hyödyttää erityisesti suurtiloja, mikä on muunmuassa syynä Euroopan unionin rakennerahastojen purkamiseen. Nämä tosiasiat huomioon ottaen, onko komissio suunnitellut karjataloutta harjoittaville perhetiloille tarkoitettua erityistukijärjestelmää ja vielä erityisesti maidontuotantoon erikoistuneille tiloille, jolla voitaisiin korvata Galician saama suhteettoman eriarvoinen kohtelu, joka johtuu EMOTR-takuuosaston tukijärjestelmästä, joka on selvästi epätarkoituksen- ja epäoikeudenmukainen Galician maataloudelle? Franz Fischlerin komission puolesta antama vastaus (5. lokakuuta 1999) Neuvosto otti käyttöön maitokiintiöt vuonna 1984 maitoalan kalliiksi käyneen epätasapainon korjaamiseksi. Neuvosto päätti äskettäin Agenda 2000 -uudistuksen yhteydessä kiintiöiden soveltamisen jatkamisesta vuoteen 2008 asti. Samassa yhteydessä neuvosto päätti kohdennetuista lisäyksistä sellaisille jäsenvaltioille, joilla on jatkuvia vaikeuksia. Erityisesti Espanjalle myönnettiin kaksi perättäistä lisäystä: 350 000 tonnia vuonna 2000 ja 200 000 tonnia vuonna 2001 (mikä tarkoittaa yhteensä 10 prosentin lisäystä). Näillä lisäyksillä pitäisi voida kattaa myös arvoisan parlamentin jäsenen kuvaamat Galician aluetta koskevat erityiset tilanteet. Näihin lisäyksiin on lisättävä vielä jo vuosina 1987 ja 19931994 toteutetut Espanjaa koskevat lisäykset, jotka merkitsevät yhteensä enemmän kuin 20 prosentin suuruista lisäystä. Lisäksi erityisesti perheviljelmiin sovelletaan yhteisön toimenpiteitä, joilla parannetaan maatilarakenteiden tehokkuutta. Näihin tukiin kuuluvat erityisesti investointituet ja ne myönnetään nykyään Galicialle tavoitteen 1 maatalousohjelman yhteydessä. Euroopan maatalouden ohjaus- ja tukirahaston (EMOTR) ohjausosasto käytti tällaisten toimenpiteiden rahoittamiseen 4 153 miljoonaa pesetaa, mikä merkitsee 19 prosenttia Espanjan tavoite 1 -alueille tarkoitetuista rahaston menoista. Uudella maaseudun kehittämispolitiikalla, joka on yhteisen maatalouspolitiikan toinen tukipilari, taataan perhetiloille myönnettävän tuen jatkuvuus. Lisäksi uusi tukikehys on joustavampi ja antaa alueellisille virnaomaisille mahdollisuuden mukauttaa toimenpiteet omien alueittensa erityisiin tarpeisiin ja olosuhteisiin. Arvoisan parlamentin jäsenen mainitsemia erityisiä ongelmia voidaan näin ollen käsitellä asianmukaisesti.